**Miran Lavrič, Smiljka Tomanović and Mirna Jusić (2019) "Zapošljavanje, studija o mladima jugoistočne Evrope" 2018/2019**

**1. slajd**: Naslov: „ISTRAŽIVANJE OMLADINE – JUGOISTOČNA EVROPA 2018/2019“ Miran Lavrič, Smiljka Tomanović and Mirna Jusić. Istraživanja o mladima FES-a su studije koje se redovno sprovođene u regionu jugoistočne Evrope u intervalima od nekoliko godina. Pretposlednje istraživanje je realizovano u periodu od 2011. do 2015. godine, dok je poslednje, koje će biti predmet naše analize, sprovedeno u periodu od 2018. do 2019. godine. Ovaj region obuhvata države Srbiju, Hrvatsku, Sloveniju, Bugarsku, Rumuniju, Makedoniju, Bosnu i Hercegovinu, Albaniju, Crnu Goru i Kosovo. Ovo istraživanje ima za cilj da utvrdi stepen diskrepancije između percepcije i stvarnosti u vezi sa načinom života i funkcionisanja mladih u ovim državama, kao i da identifikuje moguće korake koje države u regionu mogu preduzeti kako bi poboljšale uslove života mladih. Posebna pažnja posvećena je prilagođavanju trenutnih potreba ovih zemalja standardima Evropske unije i šire Evrope kao geopolitičke celine. Tematski fokus istraživanja obuhvata obrazovanje, zapošljavanje mladih, njihovo svetonazorstvo, socio-političke vrednosti i stavove, mobilnost i migracije, porodične odnose i tranzicije mladih, kao i uticaj slobodnog vremena i informacionih tehnologija na njih.

**2. slajd**: Uvod – Za mlade jednu od presudnih etapa u životu predstavlja prelazak iz obrazovnog okruženja u svet plaćenog rada. Oni koji ne uspeju da pronađu odgovarajuće zaposlenje suočavaju se sa povećanim rizikom od finansijskih teškoća i socijalne izolacije, što može negativno da utiče na njihovo fizičko i mentalno blagostanje. U jugoistočnoj Evropi, za mlade je potraga za kvalitetnim poslom sve češći izazov sa kojim se susreću. Ovakav fenomen je rezultat mnogih faktora, uključujući nesklad između veština koje stiču u obrazovnom sistemu i zahteva tržišta, nedostatak potražnje za mladom radnom snagom i fluktuacije na tržištu rada.

**3. slajd**: Evidencija o nezaposlenosti mladih u jugoistočnoj Evropi, ako izuzmemo Sloveniju, Rumuniju i Bugarsku, nastavlja da beleži porast. Bosna i Hercegovina se izdvaja kao zemlja sa najvišom stopom nezaposlenosti mladih u Evropi 2016. godine. Takođe, neizostavno je spomenuti i Kosovo i Makedoniju, koje beleže slične podatke kao BiH. Iako su stope nezaposlenosti mladih varirale u poslednjih nekoliko godina, primećuje se opšti trend smanjenja nezaposlenosti, posebno u BiH, Hrvatskoj i Srbiji. Ovaj trend koji beleži pad uglavnom se pripisuje poboljšanju ekonomske situacije. Emigracija iz regiona Zapadnog Balkana takođe se smatra značajnim faktorom u smanjenju nezaposlenosti mladih. Bugarska i Rumunija ističu se kao zemlje sa najvećim procentom zaposlenih među mladima. Analiza podataka na regionalnom nivou ukazuje na duboke veze između kulturnih i ekonomskih resursa i zapošljavanja mladih. Mladi čiji su roditelji završili samo osnovnu školu češće su bez posla, kao i oni koji potiču iz domaćinstava lošijeg finansijskog statusa. Rod i uzrast takođe imaju važnu ulogu: mladi muškarci često su zaposleni, dok su mlade žene često van radne snage. Starija omladina češće je zaposlena, što je očekivano. Takođe, statistička analiza sugeriše moguće regionalne razlike u pristupu zapošljavanju, budući da se mladi iz ruralnih područja češće suočavaju sa nezaposlenošću. Naposletku, nivo obrazovanja igra ključnu ulogu u pronalaženju posla: dok oni bez osnovne škole često ostaju van radne snage, oni sa višim stepenom obrazovanja češće su zaposleni.

**4. slajd**: GRAFIKON koji je predstavljen prikazuje podatke sa prethodnog slajda - stopa nezaposlenosti mladih u jugoistočnoj Evropi tokom godina (2010–2016), procenat aktivne populacije uzrasta od 15 do 24 godine.

**5. slajd**: Nezaposlenost i „neet“ - NEET je skraćenica koja se odnosi na mlade ljude koji se ne zapošljavaju, niti su uključeni u obrazovanje ili obuku. Dakle, u pitanju je termin koji je od posebnog značaja zbog prikazivanja buduće nezaposlenosti. Takođe, podaci pokazuju kako je ovaj segment vrlo specifičan za područje Zapadnog Balkana, zbog toga što je u ovom regionu čak ¼ mladih imala status NEET 2016. godine. U pitanju su zemlje poput Albanije, BiH i Kosova. Sa druge strane, stope statusa NEET su značajno niže kada govorimo o zemljama poput Srbije, Bugarske, Makedonije i Crne Gore.

**6. slajd**: Prekarni oblici nezaposlenosti i neslaganje veština – U kontekstu sagledavanja odnosa između zaposlenosti i nezaposlenosti kod mladih, često se kritikuje izostavljanje vrlo važnog odnosa zaposlenosti u kojem se mladi mogu zateći, odnosno zarobljenost u prekarnom radu. „**Prekarni rad** karakteriše neizvesnost u pogledu trajanja zaposlenosti, mogućnosti imanja više poslodavaca ili nejasan odnos o zaposlenju, nedostatak pristupa socijalnoj zaštiti i pogodnostima obično povezanim sa zaposlenjem, niske plate, kao i pravne i praktične prepreke za pridruživanje sindikatima i kolektivno pregovaranje“ (International Labor Organization 2011, str.: 5). Podaci o zapošljavanju mladih pokazuju prisustvo "konteksta političke ekonomije nesigurnosti" na tržištima rada u jugoistočnoj Evropi. Ovakav slučaj specifičan je u posebno visokom obimu u zemljama Zapadnog Balkana. Takođe, zanimljivo je da su nestandardni rad, kao i samozapošljavanje prilično ređi u Bugarskoj i Rumuniji. Klasično zaposlenje je češće među nosiocima visokih diploma (MA, PhD) u poređenju sa osobama sa nižim obrazovnim nivoima. Slično tome, obrazovanje roditelja je ključni prediktor toga da li će mladi biti u standardnom zaspolenju ili će ostati nezaposleni. U tom kotekstu, rezultati pokazuju kako osobe čiji roditelji imaju niže obrazovanje manje participiraju u klasičnom zaposlenju. Takođe, mladi iz najmanje imućnih porodica susreću se sa manjim izgledima za konvencionalno zapošljavanje i većom verovatnoćom da će biti nezaposleni u poređenju sa svojim vršnjacima iz finansijski stabilnijih porodica. Pol takođe igra svoju ulogu: muškarci su češće skloni nestandardnim poslovima ili su pak samozaposleni u odnosu na žene. Analiza dalje ističe važnost praktičnog iskustva ili stažiranja u postizanju stalnog zaposlenja, jer oni koji su prošli kroz takve situacije češće se nalaze u "redovnim" poslovima. **Prekvalifikacija i podkvalifikacija**, koje podrazumevaju da osoba poseduje više ili manje obrazovanja/kvalifikacija od potrebnog za određeni posao, prikazuju nam dodatna moguća neslaganja koja mogu nastati između obrazovnih sistema i tržišta rada. Ponovno obučavanje ograničava zarade i mogućnosti zapošljavanja, dok nedovoljno kvalifikovani radnici ne mogu da ostvare svoj puni potencijal. Rezultati istraživanja po pitanju prekvalifikacija i podkvalifikacija utvrđuju da jugoistočna Evropa izražava visoke procente mladih koji rade u profesijama koji su usklađeni sa onim za šta su se i obrazovali. Međutim, postoji izvestan broj mladih koji su prekvalifikovani za svoje poslove. Ovakvi rezultati zabeleženi su u zemljama poput Kosova, Srbije, Albanije, BiH, gde tržište rada često nije u optimalnoj formi. Niže stope prekvalifikacije su zabeležene u Bugarskoj, Rumuniji i Hrvatskoj (slajd 8 – grafikon). Sa druge strane, podkvalifikacija je manje česta, što može biti posledica visoke zastupljenosti mladih u nestandardnim oblicima zapošljavanja, koji ne pružaju iste mogućnosti kao standardna, stalna radna mesta.

**7. i 8. slajd**: GRAFIKONI koji su predstavljeni prikazuju podatke sa prethodnog slajda. Prvi se odnosi na - udeo nestandardnog rada i samozapošljavanja u ukupnom zapošljavanju mladih (u %), drugi na - rad u profesiji za koju je osoba obučena ili obrazovana (u %), treći na 8. slajdu - formalni obrazovni zahtevi poslova mladih.

**9. slajd**: Zadovoljstvo poslom i sektorske preference – Rezultati istraživanja beleže visoko zadovoljstvo kod mladih svojim poslovima u Bugarskoj, Rumuniji i Crnoj Gori, unatoč neizvesnim uslovima rada, kao i poslovima koje rade van svoje struke. Svakako, istraživanje nam pokazuje kako 37% mladih na Balkanu ipak ostaje nezadovoljno ili pak nezainteresovano za svoje poslove, što nije nikako zanemarljiv procenat. U istraživanju je potom analizirano kakve su faktore mladi u jugoistočnoj Evropi naglašavali kao važne prilikom izbora posla. Ispostavilo se da mladi najveću važnost pridaju praktičnim aspektima kao što su plata (93%) i sigurnošću posla (92%), ali takođe cene značajnost posla i žele doprinositi društvu (88%). Iako većina mladih radi u privatnom sektoru, javni sektor privlači značajan deo mladih u Sloveniji i Hrvatskoj. Očekivano, veća zainteresovanost za zapošljavanje u javnom sektoru prisutna je u zemljama sa nižim HDI-jem. Glavni faktor priklanjanja javnom sektoru jeste sigurnost radnog mesta, što se poklapa sa željom mladih za stabilnim zaposlenjem.

**10. slajd**: GRAFIKON koji je predstavljen se vezuje za podatke sa prethodnog slajda i ispituje - rad u javnom sektoru: stvarnost i preference.

**11. slajd**: Percipirani faktori u pronalaženju posla – Iako asocijacije sa predstavnicima vlasti imaju značaja u zaposlenju kod mladih generalno, rezultati pokazuju kako postoje različite srazmere prilikom analize ovog podatka između zemalja EU i onih izvan EU. Zaposlenje povezano sa strankom čini se kao norma među mladima u zemljama Zapadnog Balkana. S obzirom na duboku povezanost između nastojanja mladih da se zaposle u javnom sektoru u socioekonomski manje razvijenim državama i visoke vere da isključivo povezanost sa određenom političkom strankom omogućava zapošljavanje, istraživanja ukazuju na to da mladi generalno veruju da veze u javnom sektoru ne utiču značajno na sposobnosti osobe da obavlja posao. Nadalje, važno je istaći da su zemlje Zapadnog Balkana posebno specifične kada je reč o vezi između članstva u političkoj stranci i brzog i lakog pronalaženja posla, u poređenju sa drugim zemljama u regionu.

**12. slajd**: GRAFIKON koji je predstavljen se vezuje za podatke sa prethodnog slajda i ispituje - udeo mladih koji smatraju da je članstvo u stranci ili veze sa osobama na vlasti važno za pronalaženje posla (u %).

**13. slajd**: Zaključci – Zaključak istraživanja ukazuje na ozbiljne izazove sa kojima se mladi suočavaju prilikom zapošljavanja u većini zemalja jugoistočne Evrope, posebno u onim koje nisu članice Evropske unije. Visoke stope mladih koji nisu uključeni ni u obrazovanje, ni u rad, ni u obuku (NEET), evidentne su u većini analiziranih zemalja, što jasno ukazuje na ozbiljne prepreke u pristupu tržištu rada među mladima. Ovi izazovi su posebno izraženi kod mladih sa nižim nivoima kulturnog i ekonomskog kapitala. Naime, kako kod mladih koji su NEET, tako i kod onih koji su nezaposleni, primećuje se nedostatak resursa i kapaciteta za uspeh na tržištu rada. Istraživanje takođe otkriva da većina mladih koji su zaposleni često obavljaju nesigurne poslove, dok se njihovo obrazovanje često ne poklapa sa zahtevima radnih mesta na kojima rade. Ovi rezultati naglašavaju nedostatak podrške obrazovnih i tržišnih institucija u pripremi mladih za ulazak u svet rada. U zemljama koje nisu članice EU, primetan je rast interesovanja mladih za zapošljavanje u javnom sektoru. Iako su kvalifikacije i ostali aspekti važni prilikom zapošljavanja, članstvo u političkim strankama često se visoko vrednuje u tim zemljama. Da bi se izbegla sudbina mladih kao "izgubljene generacije", koja dugoročno pati od isključenosti iz produktivnog rada, region jugoistočne Evrope mora da se suoči sa sveobuhvatnim izazovima nezaposlenosti mladih. To uključuje stvaranje novih radnih mesta, unapređenje obrazovnog sistema i povećanje zapošljivosti mladih.

**14. i 15. slajd**: Preporuke politika:

1. Istraživanje strategija kao što su programi garantovanja za mlade, obuhvatajući aktivne mere tržišta rada i mogućnosti obrazovanja, predstavlja ključni aspekt u borbi protiv nezaposlenosti i visokih stopa NEET. Usredsređenost na praktičnom učenju bi dalje obogatila ove programe, čineći ih efikasnijim i prilagođenijim potrebama mladih.
2. Inicijative za mobilnost mladih, koje omogućavaju studiranje ili rad u inostranstvu, mogu biti dragocen alat u ovom poduhvatu. Putovanje, otkrivanje novih kultura i sticanje iskustva u međunarodnom okruženju može promeniti perspektivu mladih i ojačati njihove veštine.
3. Konkretni koraci u obrazovanju, poput sprečavanja ranog napuštanja školovanja i implementacije prakse u obrazovne programe, ključni su za smanjenje stopa NEET. Takođe, podrška socijalno ugroženim mladima kroz stipendije i subvencije školarina može im otvoriti vrata ka boljim obrazovnim prilikama.
4. Državne institucije treba da fokusiraju svoje napore na umanjivanje razlike između veština stečenih u obrazovnom sistemu i zahteva tržišta rada, pružajući relevantne informacije i koordinirajući obrazovne programe sa potrebama tržišta rada.
5. Povezivanje privatnog sektora sa obrazovnim institucijama i modernizacija kurikuluma može značajno poboljšati usklađenost obrazovanja i tržišta rada. Aktivno uključivanje poslodavaca u oblikovanje obrazovnih programa može osigurati da mladi steknu veštine koje su tražene na tržištu.
6. Ojačavanje zaštite radnih prava i podrška sindikalnom angažovanju mladih mogu umanjiti nesigurnost na tržištu rada i unaprediti kvalitet zaposlenja. Jačanje sindikalne prisutnosti može dati mladima glas u pregovorima o uslovima rada i doprineti stvaranju pravednijeg radnog okruženja.
7. Razvoj efikasnijih alata za online pretragu poslova, investiranje u poboljšanje usluga zapošljavanja i pružanje više mogućnosti za stručno usavršavanje može značajno poboljšati šanse mladih na tržištu rada i osigurati da budući poslovi budu kvalitetniji i adekvatno plaćeni.